text: [{"text_idx": "#000002", "text": "Heldur ikki danskir myndugleikar vo\u0301ru kunna\u00f0ir, ta\u0301 eitt amerikanskt herflogfar av slagnum Lockheed C-130 Hercules hin 5. august fleyg la\u0301gt yvir Ska\u0301lafj\u00f8r\u00f0inum og Havnini, sigur danski verjuma\u0301lara\u0301\u00f0harrin"}, {"text_idx": "#000003", "text": "Heldur ikki danskir myndugleikar vo\u0301ru kunna\u00f0ir, ta\u0301 eitt amerikanskt herflogfar av slagnum Lockheed C-130 Hercules hin 5. august fleyg la\u0301gt yvir Ska\u0301lafj\u00f8r\u00f0inum og Havnini."}, {"text_idx": "#000004", "text": "Ta\u00f0 upply\u0301sir danski verjuma\u0301lara\u0301\u00f0harrin, Troels Lund Poulsen i\u0301 svari til fyrispurning hja\u0301 Sju\u0301r\u00f0i Skaale, fo\u0301lkatingsmanni. Amerikansk herflogf\u00f8r hava diplomatiskt loyvi at flu\u0301gva i\u0301 f\u00f8royskum loftru\u0301mi, og formelt liggur avger\u00f0in at nokta ella loyva herflogf\u00f8rum atgongd ikki hja\u0301 f\u00f8royska uttanri\u0301kisma\u0301lara\u0301\u00f0num. Landssty\u0301ri\u00f0 hevur to\u0301 ynskt at fa\u0301a kunning um m\u00f8guligar yvirflu\u0301gvingar. F\u00f8royskir myndugleikar og Arktisk Kommando h\u00f8vdu to\u0301 heldur ikki fingi\u00f0 bo\u00f0. Samb\u00e6rt svarinum hevur danska verjuma\u0301lara\u0301\u00f0i\u00f0 samskift vi\u00f0 amerikonsku sendistovuna i\u0301 Danmark, sum upply\u0301sir, at mannagongdir framyvir ver\u00f0a herdar hesum vi\u00f0vi\u0301kjandi."}]